112
ፅሎይ ቃፀና
1 ጎዳ ጋላትተ፤
ጎዳስ ያየይስነ
እያ ኪታ ናገይስ አንጀትዳይሳ።
2 እያ ናይት ቢታን ዎልቃማ ግዳና፤
ሱረ አሳ የለታይ አንጀታና።
3 ሻሎይነ ዱረተꬅ እያ ኬꬃን ደኤስ፤
እያ ፅሎተꬃይ መርናዉ ዳና።
4 ኬሀ፥ ፅሎነ ቃትያ አሳስ፥
ꬉማ ግዶን ፖኦይ ፖኤስ።
5 ኬሀተꬃን ጮ ታልእያ ኡራስ፥
ባ ኦሱዋ ሱረተꬃን ኦꬅያ ኡራስ
ኬሀባይ ያና።
6 ፅሎ አስ አዉደካ ኩንደና፤
እ መርናዉ ሀሳየታና።
7 እያ ዎዛናይ ህርጎና ግሾነ
እ ጎዳን አማነትያ ግሾ፥
ኢታባ ስእኮካ እ ዳጋመና፤
8 እያ ዎዛናይ ምኖ ግድያ ግሾ ያየና፤
ዉርሰꬃን እያ ሞርከት ፆነትን በአና።
9 እ ማንቁዋስ ዳርስድ እሜስ፤
እያ ፅሎተꬃይ መርናዉ ደኤስ፤
እያ ካጨይ ቦንቾን ꬎቁ ꬎቁ ጋና።
10 ኢታ አስ ሄሳ በእድ ይሎቴስ፤
መተርሸ ሳፅሸ ጮ ꬋዬስ፤
ኢታ አሳ አሞይ ጮ አታና።