141
ነ ሀይꬃ ታኮ ዛራ
ዳዊታ ማዝሙረ
1 ጎዳዉ፥ ታኒ ነና ፄጋይስ፤
ታና ማዳናዉ ኤለሳ፤
ታ ኔኮ ዋስያ ዎደ ታና ስአ!
2 ታ ዎሳይ እፃነዳ ነ ስን ሺቆ፤
ታ ኩሸ ምጨꬃይ ኦማርሳ ያርሾ መላ ግዶ።
3 ጎዳዉ፥ ታ ዶና ናግያ አስ ዎꬃ፤
ታ መተርሻ ፐንግያ ናጋ።
4 ኢታ ኦꬅያ አሳታራ ኢታ ኦꬆና መላ፥
ታ ዎዛና ኢታኮ ዛሮፓ፤
ኤንታ ግብራ ታና ሙዞፓ።
5 ፅሎ አስ ታና ሴሮ፥ ሄስ ታዉ ኬሀተꬅ፥
እ ታና ሀንቀቶ፥ ሄስ ታ ሁጰን ዛይተ ትዮ መላ።
ታ ዎዛናይ ሄሳ እፀና፤
ታ ዎሳይ ኡባ ዎደ ኤንታ ኢታ ኦሱዋ ቦላና።
6 ኤንታ ዳይናት አፎ ሆለትያ ዎደ፥
ታ ቃላይ ቱማ ግደይሳ ኤንቲ ኤራና።
7 ኤንቲ፥ “አስ ቢታ ጎየይሳዳነ ጳሻ ላለይሳዳ፥
ኑ መቀꬃይ ዱፎ ዶናን ላለታና” ያጎሶና።
8 ኡባ ሃርያ ጎዳዉ፥
ታ አይፈይ ነና ፄሌስ።
ታኒ ኔኮ ባቃታይስ፤
ታና ሀይቆስ አꬃዳ እሞፋ።
9 ኤንቲ ታዉ የግዳ ግትያፐነ
ኢታ ኦይሳታ ፅህያፐ ታና ናጋ።
10 ታኒ ሳሮ አꬍን፥
ኢታት ባንታ ዎꬅዳ ግትያን ኦይከቶ።