98
ፆሳስ ኡፋይሳን እልልተ
ማዝሙረ
1 ጎዳይ ማላልስያባ ኦꬅዳ ግሾ፥
እያዉ ኦራꬃ ማዝሙረ የፅተ።
እያ ኡሻቻ ኩሸይ፥ እያ ጌሻ ቀሰይ
እያዉ ፆኖ እሚስ።
2 ጎዳይ ባ ፆኑዋ ኤርስስ፤
ባ ፅሎተꬃ ካዎተꬃታስ ቆንጭስስ።
3 እ እስራኤለ አሳ ሲቀይሳነ
ኤንታዉ አማነተይሳ ሀሳይስ።
ሳኣ ጋፃ ጋካናዉ ደእያ አሳ ኡባይ
ኑ ፆሳ አቶተꬃ በእዶሶና።
4 ሳአ ቦላ ደእያ አሳዉ፥
ጎዳስ ኡፋይሳን የፅተ፤
ኡፋይሳን እልልሸ ሳቢተ።
5 ጎዳስ ዲꬅ ዲፅተ፤
ዲꬃንነ ማዝሙረን ጎዳ ሳቢተ።
6 ሱሱልኤነ ሞይዘ ፑንሸ፥
ኡፋይሳን ጎዳ ኑ ካዋ ስንꬃን የፅተ።
7 አባይነ አባ ግዶን ኩምዳ ኡባይ ጉሞ፤
ሳአይነ ሳኣ ቦላ ደእያ ኡባይ የፆ።
8 ሻፋት ባንታ ኩሽያ ባቆ፤
ዙማት እስፈ ጎዳ ስንꬃን ኡፋይሳን የፆ።
9 ጎዳይ ሳኣ ቦላ ፕርዳናዉ ዬስ፤
እ ሀ ሳኣ ቦላ ፅሎተꬃን
አሳ ቦላ ሱረተꬃን ፕርዳና።